

(σ. 6-7) Οι “αόρατες” γυναίκες και η ορατή εκμετάλλευσή τους 
στις “σεξουαλικές φυλακές” 

Κάθε Μάιο το ΚΚΕ μας θυμίζει τη «μεγάλη αντιφα¬ 
σιστική νίκη των λαών». Για όποιον δεν καταλαβαίνει, 
αναφερόμαστε στη μάχη του Βερολίνου που έγινε το 
1945 και τη νίκη του «Κόκκινου Στρατού» του Στάλιν 
(με την βοήθεια των «συμμάχων»). Εκεί τελειώνει η 
ιστορία με τον φασισμό κατά το ΚΚΕ, το οποίο φαί¬ 
νεται να έχει ξεμπερδέψει μια για πάντα με το θέμα 
και αρκείται στο να αυτοθαυμάζεται κάθε χρόνο, για 
πελατειακούς λόγους. Παρόλ’ αυτά, δεν είναι μόνο το 
σταλινικό ΚΚΕ· είναι πολλοί εκείνοι που πιστεύουν 
πως το όλο ζήτημα αποτελεί υπόθεση του 1945 και 
πως δεν υπάρχει πλέον χώρος για τους ναζί σήμερα. 
Πως φασίστες είναι κάτι ξυρισμένοι, ελάχιστοι, άχρη¬ 
στοι, «νοσταλγοί του παρελθόντος» καταδικασμένοι 
από την ιστορία να εξαφανιστούν και δεν αξίζει να 
ασχολείται κανείς μαζί τους. Έλα, όμως, που δεν εξα¬ 
φανίζονται γιατί ο φασισμός μπορεί να πατάει στο 
παρελθόν, αλλά κοιτάει στο παρόν... 

Με άλλα λόγια, οι φασιστικές θεωρίες δεν εξαφανί¬ 
στηκαν μετασχηματίστηκαν. Η φυλετική ανωτερό¬ 
τητα των Ναζί εύκολα μετατράπηκε σε δήθεν 
πολιτισμική ανωτερότητα των πρωτοκοσμικών και αν¬ 
τίστοιχα πολιτιστική κατωτερότητα των μεταναστών, 
των μουσουλμάνων, των «εχθρών της πατρίδας». 

Όλα αυτά, βέβαια, δεν γίνονται στιγμιαία, γι’ αυτό ο 
«παλιός, καλός» ρατσισμός δεν έχει ξεπεραστεί πλή¬ 
ρως. Τη στιγμή, λοιπόν, που οι συζητήσεις για την 
ανωτερότητα της ράτσας έχουν ενσωματωθεί στις 
«επιστημονικές» εξηγήσεις για τα γονίδια της ευ¬ 
φυΐας και της εγκληματικότητας, ο μιλιταρισμός, ο 
σεξισμός, ο εθνικισμός, η μπατσολατρεία και ο πόλε¬ 
μος μένουν απαράλλαχτοι. 

Ο φασισμός δεν φωλιάζει σε κάποιες λίγες κρατικά 


ελεγχόμενες οργανώσεις και μέσα σε μερικά αδειανά 
κεφάλια. Οι νεοφασιστικές οργανώσεις είναι πλέον 
δημόσιες υπηρεσίες, παρακρατικά (τι παρα- δηλαδή, 
καρακρατικά καλύτερα) σώματα πλήρως ενταγμένα 
στους μηχανισμούς της αστυνομίας, του στρατού, 
της ΕΥΠ και του Υπουργείου Εξωτερικών για τις δου¬ 
λειές που το κράτος δεν θέλει να κάνει και τόσο φα¬ 
νερά. Ο φασισμός είναι η βίαιη διατίμηση των 

ζωών της εργατικής τάξης. Μια μαζική ιδεολογία. Ο 
φασισμός βρίσκεται μέσα στα σχολεία, στους δρό¬ 
μους και τα λεωφορεία, στα ρατσιστικά βλέμματα, 
στα υποτιμητικά σχόλια, στις κακοπληρωμένες ψευ¬ 
τοδουλειές, στις επιχειρήσεις σκούπα, στις φασιστι¬ 
κές «Επιτροπές Κατοίκων», στα άγνωστα εργατικά 
ατυχήματα, στα μεμονωμένα περιστατικά, στα σύ¬ 
νορα, στο στρατό, στην εμφανή αστυνόμευση, στα 
δελτία των ειδήσεων, αλλά και στους θεατές των δελ¬ 
τίων των ειδήσεων. Ο φασισμός είναι διάχυτος και 

κοινωνικός. Ο φασισμός είναι μέσα σε όλους αυ¬ 
τούς που «δεν είναι ρατσιστές (σεξιστές, μιλιτα- 

ριστές, χαφιέδες, μπατσόφιλοι) αλλά...». Ο 

φασισμός δεν είναι νεκρός από το’45, αλλά ολοζών¬ 
τανος εδώ και τώρα. Δεν βρίσκεται σε κάποια γρα¬ 
φεία, αλλά στους δρόμους. Ο φασισμός είναι η βίαιη 
επίθεση κατά της εργατικής τάξης· η πρακτική έκ¬ 
φραση της ταξικής μας ήττας. 

Για όλους αυτούς τους λόγους (και για ακόμη περισ¬ 
σότερους), ο αντιφασισμός δεν έχει καμία σχέση με 
τα διαφόρων ειδών «πειστικά επιχειρήματα», αλλά 
έχει τεράστια σχέση με την πόλωση και τον ταξικό 
ανταγωνισμό. Ο αντιφασισμός έχει να κάνει με το 
χτίσιμο ενός αντιφασιστικού κινήματος μίσους και 
αξιοπρέπειας. Γι’ αυτό και δεν τον αφορούν τα ευχο- 

Η επιλογή μας να εκδίδουμε ένα τέτοιο έν¬ 
τυπο μπορεί να ιδωθεί μόνο μέσα από το πρί¬ 
σμα της εχθρότητάς μας σε κάθε μορφή, 
μιντιακής και μη, μεσολάβησης. Η αναπαρα¬ 
γωγή του στα πλαίσια του ταξικού ανταγωνι¬ 
σμού είναι ελεύθερη. 

Θα το βρείτε σε αυτοδιαχειριζόμενους χώρους 
και καταλήψεις. Καθώς και σε κεντρικά βιβλιο¬ 
πωλεία και περίπτερα. 


Για επικοινωνία στο: 
53Χ9ί<@γ8ΐΊ00.9Γ 






λόγια και οι ύμνοι ρ^ις «αντιφασιστικές νίκες» του ’45. Η 
μόνη μνήμη που έχει σ>$2)Η^με τον αντιφασισμό είναι η 
ζωντανή ταξική μνήμη. Η μνήμη που συνεχίζει, που σου 
λέει πράγματα για το ποιος είσαι, κι όχι η μνήμη που γίνε¬ 
ται λήθη και σαπίζει στα βιβλία της σχολικής ιστορίας. Γγ’ 
αυτό και ο αντιφασισμός δεν έχει καμία σχέση με τον 
σμικό «αντιφασισμό» που επικαλείται το κράτος και κάθε 
τόσο μάς «προτρέπει» να θυμηθούμε τα διδάγματα της 
Γαλλικής Επανάστασης * τον «αντιφασισμό» της Βουλής και 
της επίκλησης των «δίκαιων νόμων» και του «σεβασμού 
των ανθρωπίνων δικαιωμάτων». Γιατί η καρδιά του ίδιου 
του κράτους είναι φασιστική. Γιατί ο φασισμός δεν είναι 
απλώς και μόνο «αυτή η συμμορία η εγκληματική». 


Έτσι, ο αντιφασισμός δεν μπορεί να ανεχτεί να βρίσκεται 
δίπλα σε απορίες για το αν θα υπάρχουν μετανάστες στην 
ελληνική επικράτεια, για το πόσοι και τι είδους θα είναι, για 
το πού θα βρίσκονται. Γιατί μετανάστευση σημαίνει μετα¬ 
νάστευση εργασίας. Και «ξένοι» σημαίνει εργάτες. Μπορεί 
με ιδεολογίες και διαιρέσεις, αλλά πάντως εργάτες (και μά¬ 
λιστα το κομμάτι της ελλαδικής εργατικής τάξης που υπο¬ 
χρεώνεται στην παρανομία της ύπαρξής του). Για να το 

πούμε κι αλλιώς, για τον αντιφασισμό μαχαιρώματα, 
μπόμπες, «σωστά εκπαιδευμένη και αντιρατσιστική 
αστυνομία», μοιράσματα προκηρύξεων, σβήσιμο φα¬ 
σιστικών συνθημάτων, αφισοκολλήσεις, σφαλιάρες 
στους ναζί, διαδηλώσεις, δεν μπορούν να μπαίνουν σε 
ένα τσουβάλι και -όλα-καλά-είναι. Για τον αντιφασισμό 
υπάρχουν μόνο οι κινηματικές επιλογές. Επιλογές που 
προϋποθέτουν συνέχεια, τριβή, απογοητεύσεις, πεί¬ 
σμα και οργάνωση. 


Ο κάθε προλετάριος μέσα στο αδυσώπητο 
δίκτυο των μητροπολιτικών κοινωνικών 
σχέσεων, ακριβώς επειδή είναι θύμα και 
εμπόρευμα, παραμένει δια-μελισμένος, 
κατακερματισμένος, ακρωτηριασμένος, 
σφιγμένος, διασπαρμένος από αντιθετικές 
γλώσσες που πολτοποιούν την αυθόρμητη 
ταυτότητα του, τη μνήμη του και τη φαντασία 
του. Με λίγα λόγια μετατρέπεται σε ένα 
φυσιολογικό σχιζοειδές. Κι όχι μόνο πια μέσα 
στην εργασιακή διαδικασία πλέον, αλλά και σε 
όλο τον υπόλοιπο χρόνο του, ο οποίος έχει 
πια ρουφηχτεί ολόκληρος από το κεφαλαίο, 
έχει σφραγιστεί κάθε μη καπιταλιστικός 
πόρος του. Φετίχ αλλά κα εξεγερμένος, 
εμπόρευμα αλλλά και καταστροφέας του 
εμπορεύματος, εν δυνάμει αυτόχειρας αλλά 
και φονιάς-να λοιπόν που “εμφανίζεται ένας 
στρατιώτης”: ο σχιζομητροπολιτάνος 
προλετάριος. 

Ρενάτο Κούρτσιο - Αλμπέρτο Φραντζεσκίνι. 
Σταγόνες ήλιου στη στοιχειωμένη πόλη, 
εκδ. επανοικειοποίηση 


Η πολιτική ομάδα σαχ που εκδίδει αυτό το έν¬ 
τυπο υποστηρίζει την Λέσχη Κατασκόπων 
του 21ου αιώνα και τους σκοπούς της. Άν 
δεν βρεις αυτή την έκδοση αλλού, θα την βρεις 
στην κατάληψη της Λέσχης, Φερρών 30 και 
Φυλής (στο κέντρο της Αθήνας, κοντά στην 
πλ. Βικτώριας) που είναι ανοιχτά κάθε Πέμπτη 
15.30 -19.00 και κάθε Σάββατο 12.00 - 16.00. 

Τι χρειάζεται από εμάς τους ντόπιους το πολυεθνικό 
προλεταριάτο; Να το σώσουμε; Να το υπερασπιστούμε 
γιατί μόνο του δεν τα καταφέρνει; Να θυμίσουμε στο 
κράτος τα «ανθρώπινα δικαιώματα»; Να τρέφουμε γι’ 
αυτό φιλάνθρωπα αισθήματα; Ή μήπως καλύτερα να το 
λυπόμαστε; 

Τίποτα από όλα αυτά. Γιατί οι μετανάστες εργάτες ούτε 
αβοήθητοι, αλλά ούτε και τόσο «βολεμένοι» ή «τρομαγ¬ 
μένοι» είναι ώστε να είναι ανίκανοι για κάθε δράση. Το 
αντίθετο, μάλιστα. Όποτε αναλαμβάνουν δράση, όποτε 
υπερασπίζονται τον εαυτό τους, όποτε σχεδιάζουν 
απεργίες ή διαδηλώσεις το κάνουν με τέτοιο τρόπο, με 
τέτοια δυναμική και με τέτοια ακρίβεια που αφήνουν 


άφωνους τους κάθε λογής ντόπιους «ριζοσπάστες». Τα 
παραδείγματα πολλά: δράση στη Μανωλάδα, απάντηση 
στη δολοφονία του Τόνυ Όνουα στη Θεσσαλονίκη, κινη¬ 
τοποιήσεις Αφγανών στην Πάτρα, συμμετοχή στα γεγο¬ 
νότα του Δεκέμβρη του Ό8, κινητοποιήσεις με αφορμή 
το σχισμένο Κοράνι στην Αθήνα τον Μάη του Ό9, απερ¬ 
γία αλιεργατών της Μηχανιώνας... 

Και για να έρθουμε στο σήμερα, η ομάδα των νεοναζί 
υπό την καθοδήγηση του ΑΑΟΣ και με το μούφα όνομα 
«Παραεμπόριο Στοπ» που στις 10 Απριλίου ξεκίνησε για 
την Ερμού με σκοπό να διώξει τους μετανάστες μικρο- 
πωλητές, κάπου «σκόνταψε». Αρχικά, μπορεί εν μέσω 
φωνών και απειλών οι μετανάστες να μάζεψαν τα πράγ¬ 
ματά τους κι όταν οι φασίστες τους κυνήγησαν, εκείνοι 
να προτίμησαν να τρέξουν. Γιατί πολύ απλά δεν ήθελαν 
φασαρίες. Μετά, όμως, από αρκετό τρέξιμο έγινε εμφα¬ 
νές πως είτε τις ήθελαν είτε δεν τις ήθελαν τις φασαρίες 
δεν θα τις γλίτωναν με αυτούς που έμπλεξαν. Έτσι, στα¬ 
μάτησαν, μάζεψαν κάτι καρέκλες και επιτέθηκαν στους 
φασίστες, ρίχνοντάς τους μερικές καλές κλωτσιές και κα- 
ρεκλιές. Κι εντάξει, το ξέρουμε ότι η κατάσταση στην Ελ¬ 
λάδα χαρακτηρίζεται από την άνοδο του κοινωνικού 
φασισμού. Το ξέρουμε ότι πρόκειται για μια ζοφερή κα¬ 
τάσταση. 

Βρέχει βατράχια 





Μια συνηθισμένη παρέλαση ήταν αυτή στις 25 
του περασμένου Μάρτη και ήταν όλοι τους εκεί- τα παι¬ 
δάκια με τα σημαιάκια, η εξέδρα των επισήμων, τα φου¬ 
σκωμένα από εθνική υπερηφάνεια στήθη των πολιτών 
αυτής της χώρας, και φυσικά τα περήφανα στρατευμένα 
νιάτα. Όμως ώρες ώρες η εποχή μας, η εποχή της ψη¬ 
φιοποιημένης πληροφορίας, σε κάνει να απορείς. Γιατί 
έγινε τόσο μεγάλο θέμα με το βίντεο των ΟΥΚάδων που 
φώναζαν φασιστικά συνθήματα; Όλες τις άλλες χρονιές 
που έκαναν ακριβώς το ίδιο γιατί δεν έλεγε κανείς τί¬ 
ποτα; Ή είναι τόσο μεγάλο πρόβλημα που κάποιος απο¬ 
θανάτισε τη στιγμή με το κινητό του; Δηλαδή τι; Να μην 
κρατήσουν και κανένα αναμνηστικό από τη θητεία τους 
τα παλικάρια μας; 

Και γιατί προκαλεί σε κάποιον έκπληξη το γεγονός ότι 
ο κόσμος γύρω επευφημούσε και χειροκρόταγε; Είναι 
αυτονόητο πιστεύουμε πως στη φασίζουσα κατάσταση 
που βρίσκονται οι έλληνες μικροαστοί δεν είναι και 
τόσο «περίεργο» να βρεθούν μερικές εκατοντάδες να 
χειροκροτήσουν τους ένστολους νεοναζί. Σε αυτό συνη¬ 
γορούν απλώς και μόνο μια βόλτα με το λεωφορέιο, οι 
κουβέντες για τη «μεγάλη πατρίδα μας», τα βλέμματα 
και οι προσβολές προς τους μετανάστες, το αίσθημα 
ασφάλειας που τάχα τονώνεται με τους κουκουλοφό- 
ρους μπάτσους. Αλλώστε και το 2004 με την «ιστορική 
κατάκτηση» του Ευτο, τότε που πανηγύριζαν αγκαλιά με 
τις σβάστικες των Χρυσαυγιτών, το ίδιο δεν είχαν ξανα¬ 
κάνει; 

Εμείς από τη μεριά μας έχουμε μόνο μερικές παρατη¬ 
ρήσεις για το συγκεκριμένο βίντεο, το οποίο, μιας και 
δεν συχνάζουμε σε παρελάσεις, μας έκανε κάποιου εί¬ 



δους εντύπωση. 

Είναι γνωστό- τα στρατευμένα νιάτα είναι τελείως ζώα, 
πραγματικοί πιθηκάνθρωποι που αν αντί να φωνάζουν 
«ουκ» φώναζαν «οϊνκ» κανείς δεν θα πρόσεχε τη δια¬ 
φορά. Τα συνθήματα, όμως, «Έλληνας γιεννιέσαι, δεν 
γίνεσαι ποτέ, θα χύσουμε το αίμα σου γουρούνι Αλ¬ 
βανέ », και «τους λένε Αλβανούς, τους λένε Σκοπιανούς, 
εμείς όμως θα φτιάξουμε τα ρούχα μας με δέρμα από αυ¬ 
τούς», είναι και «πολύ προχώ». Χάθηκε ρε παλικάρια 
ένα «Μακεδονία ξακουστή»·, Σιγά ρε μάγκες που θέλετε 
και σφαγή. Ούτε στη «Σιωπή των αμνών» να παίζατε. 
Επειδή, βέβαια, όπως όλοι ξέρουμε σκύλος που γαυγίζει 
δεν δαγκώνει, είμαστε σίγουροι πως αν κάποια στιγμή 
καταφέρουν να κάνουν κανέναν πόλεμο, αυτοί θα πά¬ 
ρουν αμέσως τηλέφωνο τον συγγενή με το βίσμα. Κι 
έτσι, το μόνο πόλεμο που θα δουν θα είναι αυτός που 
θα προβάλλεται στις Ειδήσεις. Ας μην ξεχνάμε ότι η 
θέση του κρέατος για τα κανόνια είναι φυλαγμένη 
για άλλους... 

Για ποιο σοκ μιλάμε, τελικά; Με το Λιμενικό έχουμε να 
κάνουμε και συγκεκριμένα με τη δουλειά του που δεν 
είναι άλλη από το να βυθίζει βάρκες με μετανάστες στο 
Αιγαίο. Οι καθημερινές και συντονισμένες «υπηρεσίες» 
τους, λοιπόν, είναι πολύ πιο σιχαμερές από τα συνθή- 
ματά τους. Κι επειδή όποιος αποφασίσει να πάει 
στρατό, μάλλον θα βρεθεί να κάνει αναγκαστικά παρέα 
για ένα χρόνο με κάτι τέτοιους, η λύση είναι μία: Να μην 
πάει. 

Στο Μεξικό, εκτός από τοοτίγιατ τρώνε 

και σφαίρες 


σει για να μπορεί το κράτος να ελέγχει τις προσοδοφό¬ 
ρες δραστηριότητες- για να διαχειρίζεται μια ολόκληρη 
βιομηχανία «καθαρού κέρδους» (από εκεί περνάνε, 
εκτός των άλλων, οι τεράστιες ποσότητες κοκαΐνης που 
καταναλώνουν οι πρωτοκοσμικοί στο Μανχάταν και την 
υπόλοιπη Βόρεια Αμερική). 


ιταί 


Μια πόλη-σύνορο είναι συνήθως κάτι πολύ περισσό¬ 
τερο από ένα απλό σημείο μετεπιβίβασης. Είναι το 
πεδίο όπου έννοιες όπως «έγκλημα» λαμβάνουν ιδιαί¬ 
τερες διαστάσεις- και για την ακρίβεια τις πραγματικές 
τους διαστάσεις. Γιατί σε κάτι τέτοιες ζώνες φαίνεται ξε¬ 
κάθαρα η συντονισμένη και πολύ κερδοφόρα συνεργα¬ 
σία των κρατικών δομών με το παράνομο κεφάλαιο. 
Άραγε, πώς αλλιώς θα μπορούσαν να διακινούνται 
τόσα πολύτιμα «αγαθά» (άνθρωποι, ναρκωτικά, 
όπλα...), χωρίς τις προσπάθειες όλων; 


Η μεξικάνικη πόλη Σιουδάδ Χουάρες που βρίσκεται 
στα σύνορα με τις Η.Π.Αείναι μια τέτοια περίπτωση. 
Εκεί, τα δίκτυα διακίνησης ναρκωτικών έχουν δημιουρ¬ 
γήσει τις δικές τους «ομάδες κρούσης». Κάποιου είδους 
παραστρατιωτικές οργανώσεις που διασφαλίζουν με 
τον πιο αποτελεσματικό τρόπο (με σφαίρες, για όποιον 
δεν κατάλαβε...) τους κανόνες του παιχνιδιού. Αυτούς 
τους «μισθοφορικούς στρατούς» που στα κατώτερα 
στρώματά τους στελεχώνονται από το κομμάτι εκείνο 
του τοπικού προλεταριάτου που βρίσκεται στον πάτο, 
ενώ στα ανώτερα υπάρχουν πρώην (γιατί όμως όχι και 
νυν;) αξιωματικοί της αστυνομίας και άτομα με επιχειρη¬ 
ματική λογική (γιατί όχι και έμπειροι επιχειρηματίες;), 
υποτίθεται ότι έχει βάλει στο στόχαστρο το μεξικανικό 
κράτος. Όντως, για πάρτη τους έχει κινητοποιηθεί η 
μισή αστυνομία και ο μισός εθνικός στρατός της χώρας, 
αλλά όχι για να τους πατάξει. Για να τους οργανώ¬ 


Πίσω, λοιπόν, από τα μονόστηλα των εδώ εφημερί¬ 
δων που μιλάνε για «πόλεμο μεταξύ συμμοριών και για 
νεκρούς» στα σύνορα Μεξικού-Η.Π.Α, έτσι γενικά κι αό¬ 
ριστα, κρύβεται μια πολύ πιο σύνθετη πραγματικότητα. 
Πίσω από τους αριθμούς που σκιαγραφούν την ισορρο¬ 
πία του τρόμου που επικρατεί στη συγκεκριμένη πόλη 
(11.000 ένστολοι σε υπηρεσία, 15.000 νεκροί από το 
2006, 60.000 εγκαταλελειμμένα σπίτια των οποίων οι 
ιδιοκτήτες έφυγαν μπας και γλιτώσουν), μπορεί κανείς 
να δει τον πολιτικό σχεδιασμό. Μπορεί να δει την προ¬ 
σπάθεια καθιέρωσης ενός καθεστώτος μόνιμης έκτα¬ 
κτης ανάγκης- μπορεί να δει την εντατικοποίηση της 
βίας και το πέρασμα του μιλιταρισμού σε ένα επό¬ 
μενο στάδιο βαρβαρότητας. Στη Σιουδάδ Χουάρες, 
όταν οι μπάτσοι σκοτώνουν κάποιον περαστικό σε μία 
από τις καθημερινές επελάσεις τους δεν κάνουν λόγο 
για «παράπλευρες απώλειες» ή για «λάθος». Ερμη¬ 
νεύουν την πράξη τους με βάση τη λογική στην οποία 
έχουν εκπαιδευτεί: υπάρχει πόλεμος και στον πό¬ 
λεμο κανείς δεν είναι αθώος, κάτι που σημαίνει ότι για 
να τον σκοτώσει η αστυνομία όλο και κάποια μαλακία 
θα είχε κάνει. 

Αυτό το τόσο λιτό όσο και φασιστικό αξίωμα (όλοι ένο¬ 
χοι, όλοι στόχοι) δείχνει το δρόμο για το «μέλλον» και 
είμαστε σίγουροι ότι βάζει ιδέες σε πολλούς... 


Γτηρεσια ε, 

Λονδίνο 


Μαδρίτη 

-2-8° 




■Ν,.ΥόρκΓ 

ΓΤ^ι^ΙογΙ 


Ρράν^ 




Φρανκ/ρ 



ΤΙΛΗΝΗ 

ϋϋ»ΐιΐ 



Πέσαμε από τα σύννεφα! 


Καμία έκπληξη. Τίποτε το «περίεργο» δεν συνέβη πριν από τέσσερα χρόνια στην 
Αμάρυνθο με τον ομαδικό βιασμό μιας μαθήτριας από τέσσερις συμμαθητές της. Τί¬ 
ποτα το «περίεργο» δεν συνέβη ούτε και τώρα με την «πανηγυρική αθώωση» των 
κατηγορουμένων. Εκείνοι, ήταν Έλληνες και είχαν το δίκιο (και όλη την τοπική κοινω¬ 
νία) με το μέρος τους. Εκείνη, ήταν από τη Βουλγαρία και είχε μαζί της μόνο τη μη¬ 
τέρα της. 

Κανείς δεν μπορεί να δηλώνει ακρνιδιασμένος γιατί η απόφαση του δικαστηρίου 
έδωσε τη βούλα του νόμου σε μια απόφαση κοινωνικά και πολιτικά κατοχυρω¬ 
μένη. Κανείς δεν μπορεί να εκπλήσσεται γιατί πολύ απλά ο βιασμός θεωρείται κάτι 
σαν «αυτοκαταστροφική πράξη» που ξεκινάει από τη γυναίκα και καταλήγει σε αυτήν. 
Ποιος ακούει πρώτη φορά τις απόψεις της πλειοψηφίας («αυτή φταίει γιατί προκαλεί 
με κάθε τρόπο, με το ντύσιμο, με το ύφος της, με τα λόγια της, με την ύπαρξή της εν 
τέλει». «Αυτή η “μάγισσα’ που περνάει τα “λάθος μηνύματα’ και μετά προσπαθεί να 
μπλέξει τους αθώους “ερωτύλους’); Ποιος δεν γνωρίζει ότι το να είσαι γυναίκαι, και 
μάλιστα, μετανάστρια θέτει αυτομάτως ποικίλους περιορισμούς μέσα σε μια καπιταλι¬ 
στική κοινωνία; 

Δεν το γνωρίζουν μόνο αυτοί που έχουν υλικό όφελος απ’ αυτή τους την 
«άγνοια»... 


πα 

:Α·-, 


5 


ϊϋΡ 

σπ|. 


ΚΑΣΓΓΕΛΟΡΙΖΟ 


α ία ρτο Ιόνίο!^·*8|κα ι σπα υπόλοίϊΐα 
ΝΑ 4-Ο,ΤπινΤ^Χΰί|3(ΤΓ» ν<&»Ίθ* _»-7, στα πελάγπ τοπικά 
3 Μποφόρ και βαθμιαία Δ-ΝΔ! με εξασθένπσπ. 


Χΐ6ι 






















Οι «αόρατες» γυναίκες και η ορατή εκμετάλλευσή τους στις «σεξουαλικές φυλακές» 


Είναι οι αόρατες γυναίκες. Οι γυναίκες ενός παράλληλου κόσμου που ζει στη «νύχτα», έξω από τις 
«νορμάλ» κοινωνικές σχέσεις και αντιθέσεις. Οι γυναίκες που βιώνουν όλη εκείνη τη βία (σωματική, ψυ¬ 
χική, διανοητική) που ξεβράζεται σε κάθε σπιθαμή της ελληνικής επικράτειας και χαρακτηρίζει το σημε¬ 
ρινό καπιταλιστικό κόσμο- έναν κόσμο σε παρακμή. Έναν κόσμο όπου η σεξιστική και ρατσιστική βία των 
αρσενικών επί των γυναικείων σωμάτων αποκαλύπτεται σ’όλο της «το μεγαλείο» στο τελευταίο κωλόμ- 
παρο ή την παράγκα από νέον και λαμαρίνα έξω από ένα χωριό, στα απόμερα στενά και τα εξαθλιωμένα 
μικρά διαμερίσμετα, στα σαλόνια του πιο κυριλέ ξενοδοχείου, τα ΝρίΊ σΙαεδ ή Ιυχυτγ 03Γ και τα μασαζά¬ 
δικα. Εκεί που τα κορμιά χιλιάδων μεταναστριών μετατρέπονται σε «σεξουαλικά αντικείμενα» και γίνονται 
εμπορεύματα, τίποτα περισσότερο από ένα ανταλλάξιμο είδος προς πώληση και ενοικίαση. Εκεί που οι 
γυναίκες μετανάστριες μπαίνουν στην «κρεατομηχανή» μέχρι να σπάσουν, μέχρι να χάσουν κάθε έλεγχο 
πάνω στην ύπαρξή τους, μέχρι να απωλέσουν την αυτοπεποίθηση και τη βούλησή τους. Αν αυτό δεν έχει 
γίνει ήδη στον δρόμο προς τη Δύση, τότε επιτυγχάνεται στις «σεξουαλικές φυλακές». Εκεί που πλέον ξέ¬ 
ρουν πως βρίσκονται στην ολοκληρωτική κατοχή και ιδιοκτησία των φασιστών- δουλεμπόρων- για να τε¬ 
μαχιστούν προκειμένου να ικανοποιήσουν τις επιθυμίες του πελάτη. Ενός πελάτη που γίνεται όλο και πιο 
βίαιος και απαιτητικός, αφού ξέρει πως το σώμα που ελέγχει είναι καθολικά υποτιμημένο. 


Πώς, όμως, φτάσαμε ώς εδώ; 

Κατά τη διάρκεια της μεταπολίτευσης (1974-1981) η πορ¬ 
νεία πέρασε μια περίοδο σχεδόν ανυπαρξίας. Κι αυτό γιατί 
δεν υπήρχε εκείνη η κοινωνική και πολιτική συνθήκη που θα 
μπορούσε να ευνοήσει την άνθισή της. Τα κύματα των μηνυ¬ 
μάτων και των αλλαγών που έφεραν διεθνώς τα κινήματα 
των δεκαετιών “60-70 στον καπιταλιστικό κόσμο έκαναν την 
εμφάνισή τους- κάπως καθυστερημένα βέβαια, λόγω χούν¬ 
τας- και στην Ελλάδα. Το γενικότερο κλίμα ριζοσπαστικοποί- 
ησης έδινε πάτημα στις γυναίκες για να μιλήσουν για την 
κακοποίηση, τους βιασμούς και την εκμετάλλευση της γυναι¬ 
κείας σεξουαλικότητας. Και κάπως έτσι, δίπλα στην άρνηση 
του παραδοσιακού προτύπου της γυναίκας νοικοκυράς, συ¬ 
ζύγου και σεξουαλικού αντικείμενου, προστέθηκε το αίτημα 
για πλήρη έλεγχο του σώματός τους και διεκδικήθηκε το δι¬ 
καίωμα στην αντισύλληψη, την έκτρωση και το ελεύθερο 
διαζύγιο. Με την έλευση, όμως, της σοσιαλδημοκρατίας 
το “81 τα ζητήματα αυτά ενσωματώθηκαν στην επίσημη 
κρατική πολιτική και η δυναμική των αγώνων, όπως ήταν 
επόμενο, περιορίστηκε. Αυτή η συνθήκη ήταν και η αρχή του 
τέλους για μια σειρά κατακτήσεων- μια σειρά μεταφεμινιστι- 
κών βεβαιοτήτων. Με άλλα λόγια, η καπιταλιστική αντεπί¬ 
θεση υπήρξε αμείλικτη. Η βιαιότητα και η σημειολογία της 
ήταν τέτοιες που, δεν θα ήταν καθόλου υπερβολή να ισχυρι¬ 
στούμε πως θυμίζουν «άλλες εποχές», όπως εκείνες των 
αρχών του 20 ου αιώνα. 

Για να γίνουμε πιο συγκεκριμένοι, ήδη από το ’81 και βάσει 
διακρατικής συμφωνίας, μετανάστευσαν στην Ελλάδα γυναί¬ 
κες από τις Φιλιππίνες, την Πολωνία, τον Αγιο Δομίνικο και 
την Ταϊλάνδη για να εργαστούν κυρίως ως υπηρετικό προ¬ 
σωπικό. Σ’αυτές τις γυναίκες ήταν που έγινε και η πρώτη 
προσέγγιση μέσω των γραφείων ευρέσεως εργασίας. Οι 
δουλέμποροι που συχνά ήταν υπάλληλοι των εν λόγω γρα¬ 
φείων -αν δεν ενεργούσαν για πάρτη τους- μεσολαβούσαν 
για λογαριασμό των διεθνικών δικτύων που τότε έκαναν την 
εμφάνισή τους, καθώς και των ιδιοκτητών μπαρ και νυχτερι¬ 
νών κέντρων και ακινήτων (ξενοδοχείων, σπιτιών και διαμε¬ 
ρισμάτων). Όλο αυτό το συνάφι εξαπάτησε και βίασε 
προωθώντας στην πορνεία πολλές από αυτές τις μετανά- 
στριες. Καθ’όλη τη διάρκεια της δεκαετίας του ’80 -ιδιαίτερα 
μετά το “84-, αν και τα δίκτυα αυτά είχαν πολλές αδυναμίες 
και λόγους που εξηγούσαν τον «αιφνίδιο» θάνατό τους (κυ¬ 
ρίως λόγω του διεθνούς ανταγωνισμού), άρχισαν να χτίζον¬ 
ται οι κατάλληλες υποδομές και να επιβάλεται η 
εντατικοποίηση των προσφερόμενων «υπηρεσιών»- ο εξα¬ 
ναγκασμός και ο βιασμός. Είναι αξιοσημείωτο ότι αυτό το 
πρώτο κύμα μεταναστριών δεν προωθήθηκε στον παραδο¬ 
σιακό οίκο ανοχής και το πεζοδρόμιο (είτε από τα δίκτυα διε¬ 


θνικής σωματεμπορίας είτε από τα δίκτυα τοπικής μαστρο¬ 
πείας), αλλά για να το «υποδεχτούν» διευρύνθηκαν θεαμα¬ 
τικά και εκσυγχρονίστηκαν άλλου είδους «σεξουαλικές 
φυλακές» που επρόκειτο να κυριαρχήσουν την επόμενη δε¬ 
καετία. Πάνω απ’ όλα,ωστόσο, αποδείχτηκε πως οι πελάτες 
που ήταν πρόθυμοι και διαθέσιμοι να κανιβαλίσουν σε 
βάρος των μεταναστριών ήταν πολλοί, πάρα πολλοί, τόσοι 
πολλοί μάλιστα που δεν χωρούσε καμιά αμφιβολία: αυτού 
του είδους η αγορά μπορούσε να είναι όχι μόνο βιώσιμη 
αλλά και ιδιαίτερα κερδοφόρα. 

Έτσι, το πραγματικό «άλμα» έγινε μετά το “90. Και λέμε 
«άλμα» γιατί “η πορνεία” των δεκαετιών “80-Ό0 διαφέρει ου¬ 
σιαστικά από την πορνεία των προηγούμενων δεκαετιών 
στην Ελλάδα ως προς τα εξής: την ύπαρξη των διεθνικών 
δικτύων και το μαζικό εμπόριο γυναικών. Συγκεκριμένα, την 
περίοδο 80’-90’ το εμπόριο μεταναστριών έχει μια ισχυρή 
αλλά περιφερειακή παρουσία, μοιάζει περισσότερο με ιστο¬ 
ρικό προπομό αυτού που πρόκειται να ακολουθήσει την πε¬ 
ρίοδο “90-Ό0, όταν ο εξαναγκασμός και ο βιασμός 
δεσπόζουν από κάθε άποψη και μάλιστα σε όλους τους το¬ 
μείς της πορνείας, παραδοσιακούς ή μη. Τα ασθενικά δί¬ 
κτυα, κυρίως από την Ταϊλάνδη και την Πολωνία, θα τα 
διαδεχτούν τέσσερα άλλα (ρωσικό, ουκρανικό, αλβανικό, 
βαλκανικό), δύο εκ των οποίων (το ρωσικό και το ουκρα¬ 
νικό), κρινόμενα ακόμα και με βάση τα διεθνή στάνταρ, θα 
μπορούσαν να θεωρηθούν πανίσχυρα. Γυναίκες, λοιπόν, 
από τη Ρωσία, την Ουκρανία, τη Μολδαβία, τη Γεωργία, το 
Καζακστάν, τη Λευκορωσία, τη Βουλγαρία, τη Ρουμανία, την 
Αλβανία (συνολικά από 21 χώρες), μετά και την κατάρρευση 
των κοινωνιών της Ανατολικής Ευρώπης και των Βαλκα¬ 
νίων, ξεκινούν να έρθουν στην Ελλάδα με την ελπίδα να 
κερδίσουν τις κλεμμένες ζωές τους. Αυτό όμως που τις περί- 
μενε εδώ ήταν η κόλαση και η αιχμαλωσία στα διάσπαρτα 
σεξουαλικά στρατόπεδα ανά την Ελλάδα. 

«Μέσω Φρανκφούρτης μάς έφεραν με τη φίλη μου Ελ... στην Ελλάδα, όπου 
μας οδήγησαν σε ένα ξενοδοχείο στην Καλλιθέα. Η συμφωνία ήταν ότι θα πη¬ 
γαίναμε στην Κρήτη για να δουλέψουμε σερβιτόρες σε καφέ (εργασία ημέρας). 
Μόλις φτάσαμε ήρθαν δυο άτομα “σαν ντουλάπες”, Πόντιοι, που μας πρότει- 
ναν να πιούμε ένα ποτό και μετά “να μας δοκιμάσουν”. ”Τι εννοείτε να μας 
δοκιμάσετε;” τους είπα “πώς σερβίρουμε;"» 

“Καλά, δεν ξέρεις γιατί είσαι εδώ;” Απάντησαν, “ποια σερβιτόρα; Στην Αθήνα 
θα μείνετε και θα δουλέψετε πουτάνες σε μπαρ » 1 

Από το “93 και μετά η πορνεία αλλάζει μορφή οριστικά. Αλ¬ 
λάζουν τα μεγέθη, η δομή και οι συνθήκες της ντόπιας «βιο¬ 
μηχανίας του σεξ» 2 . Μια από τις πιο γοργά αναπτυσσόμενες 

«Άν και είμαστε γυναίκες δεν είμαστε μουνί» 

Σύνθημα σε παν6 διαδήλωσης της δεκαετίας του 70’, στην Ιταλία. 


«βιομηχανίες» στον κόσμο, το σύγχρονο δουλεμπόριο, οργανώνεται με τζίρο δισεκατομμυ¬ 
ρίων. Το κυρίως σώμα της πορνείας συγκροτείται πλέον από τις χιλιάδες μετανάστριες και 
μάλιστα υπό όρους εγκλεισμού ή πιο σωστά μέσα σε συνθήκες σκλαβιάς με ό,τι αυτό συνε¬ 
πάγεται 3 . Ήδη με την πείρα και την γνώση της διεθνικής σωματεμπορίας από το ’81, αλλά 
και εξαιτίας της σημαντικής θέσης της Ελλάδας στο χάρτη θα στηθούν αμέσως δίκτυα επικοι¬ 
νωνίας με τα τοπικά δίκτυα διακίνησης και προώθησης γυναικών στις χώρες προέλευσης. Οι 
σωματέμποροι φέρνανε πολλές γυναίκες- τόσες πολλές που από το Ό6 και μετά, αφού η κα¬ 
τάσταση έφτασε στο απροχώρητο και ένα είδος κορεσμού έκανε την εμφάνισή του στις μεγά¬ 
λες πόλεις, οι δουλέμποροι σαν καλοί επιχειρηματίες επέκτειναν τις επιχειρήσεις τους και 
άνοιξαν μια καινούρια αγορά που βρήκε αμέσως ανταπόκριση στην ελληνική περιφέρεια στη 
μικρή, μεσαία πόλη και το χωριό. 

Κι όλα αυτά τα πέτυχαν από μόνοι τους; 

Κάθε άλλο. Στο πλάι των σωματέμπορων υπήρχε και το ελληνικό κράτος και η ελληνική νο¬ 
μοθεσία που ανέλαβαν το ρόλο του «γενικού οργανωτή». Μόλις το 1999 ψηφίστηκε ο 
νόμος 2734/99 που αντιμετωπίζει την πορνεία ως βιοποριστική δραστηριότητα και ισχύει 
μέχρι και σήμερα. Βέβαια, εκ πρώτης όψεως αυτός ο νόμος είναι εκτός τόπου και χρόνου 
αφού θα μπορούσε ν’αφορά την πορνεία σε μια άλλη κοινωνία ή την πορνεία του ’50, του 
“60, ίσως και του 70, αλλά πάντως όχι την πορνεία της βίας και του εξαναγκασμού 4 στην Ελ¬ 
λάδα της δεκαετίας του “90. Από αυτόν το νόμο απουσιάζουν όλες εκείνες οι μορφές της σύγ¬ 
χρονης βαρβαρότητας της πορνείας που είναι πλέον κυρίαρχες. Και αυτό δεν είναι τυχαίο 
γιατί το ελληνικό κράτος έχει συμφέροντα από το «οργανωμένο έγκλημα» γι’αυτό και 
το προωθεί βοηθώντας τους σωματέμπορους να εκμεταλλεύονται και να βιάζουν τις γυναί¬ 
κες στις «σεξουαλικές φυλακές» ανενόχλητοι. 

Ποιοι είναι όμως όντως οι λόγοι για τη βία, την ένταση και την ταχύτητα των εξελίξεων της 
δεκαετίας του “90; Ποιοι είναι στην ουσία οι πρωταγωνιστές αυτής της ιστορίας; Είναι οι διε¬ 
θνικοί σωματέμποροι, οι τοπικοί μαστροποί και τα δίκτυα που έχουν αναπτύξει; Είναι οι γυ¬ 
ναίκες μετανάστριες που δέχτηκαν τέτοια βαρβαρότητα που όμοιά της δεν υπάρχει; Είναι οι 
μπάτσοι που βίασαν, πούλησαν νταβατζιλίκι, προστάτεψαν νταβάδες και βοήθησαν με το 
αζημίωτο σωματέμπορους; Είναι η σεξουαλική οικονομία του νεοέλληνα που έχει αλλάξει 
δραματικά με τους επί πληρωμή βιασμούς στις σεξουαλικές φυλακές; Είναι μια ολόκληρη 
κοινωνία που δεν διστάζει να αποδέχεται ή να ανέχεται την αντρική βία και την ιδιο¬ 
κτησία επί των γυναικείων σωμάτων σαν το κατεξοχήν αφροδισιακό; Είναι το«κακό- 
μοιρο» το κράτος που κάθε φορά που ξεσκεπάζει υποθέσεις μας πουλάει φούμαρα για 
«εξαρθρώσεις και «φαινόμενα διαφθοράς»; Πάντως αυτό που στα σίγουρα συμβαίνει είναι 
ότι τα τελευταία 30 χρόνια η ελληνική κοινωνία, οι αξίες της, οι πρακτικές της, οι σχέσεις των 
φύλων κατρακυλάνε στον φασισμό με καύσιμο τη ρατσιστική και σεξιστική πανούκλα των 
ντόπιων. Καθώς όλοι γνωρίζουν για την ύπαρξη και το καθεστώς κάτω από το οποίο βρί¬ 
σκονται οι μετανάστριες αλλά κανείς δεν μιλάει, δημιουργείται ένα ευρύ πεδίο συνενοχής με 
τις δικές του αρχές και τους δικούς του κώδικες- με τη δική του γλώσσα. Πλάι στον Αλβανό 
και την υποτίμησή του βρίσκεται και η Ρωσίδα που υπάρχει είτε για να πλένει σκάλες είτε για 
να τη γαμάμε. 


Συνεταιρικές δουλειές... 

Όλες οι υποθέσεις του «οργα¬ 
νωμένου εγκλήματος» που 
ξεσκεπάζονται κατά καιρούς 
από το κράτος δεν αποσκο¬ 
πούν στην «πάταξη» και την 
υποδειγματική «τιμωρία», 
αλλά στον «έλεγχο»! Στον 
κερδοφόρο έλεγχο! Αυτή 
είναι η σχέση του κράτους και 
του οργανωμένου εγκλήμα¬ 
τος σήμερα- ποιος, δηλαδή, 
θα πάρει τι από την όλη υπό¬ 
θεση. 

Τον Ιούλη του 2009 έγινε 
γνωστό ότι ένα δίκτυο μέσα 
στην αστυνομία, ακόμα και με 
ανώτατους αξιωματικούς και 
άλλους «ευυπόληπτους 
επαγγελματίες» προσέφερε 
επί πληρωμή υπηρεσίες σε 
ένα από τα μεγαλύτερα κυ¬ 
κλώματα εμπορίας ανθρώ¬ 
πων από την Ανατολική 
Ευρώπη. Ως εγκέφαλος πα¬ 
ρουσιαζόταν ο Γ. Νικολου- 
λέ ας, ιδιοκτήτης 

στριπτιζάδικων και παράνο¬ 
μων οίκων ανοχής, ενώ ως 
«υπαρχηγοί» ο πρώην τα- 
ξίαρχος Α. Μητσώνης, ο 
οποίος αποτάχθηκε πριν από 
μερικά χρόνια για εμπλοκή 
του σε κύκλωμα μαστρο¬ 
πείας, καθώς και ο επιχειρη¬ 
ματίας Γ. Βούλγαρης. Ο 
«αρχηγός» δεν φαινόταν 
πουθενά και δήλωνε... άνερ¬ 
γος στην Εψορία παίρνοντας 
και επιστροφή, ενώ τα κέντρα 
διασκέδασης ανήκαν σε διά¬ 
φορες εταιρείες και ως διαχει¬ 
ριστές φαίνονταν οι δύο 
«υπαρχηγοί». 

Κάποιοι εξεπλάγησαν, κά¬ 
ποιοι άλλοι όχι... 


Σημειώσεις: 


1 Οι νταβατζήδες δίνουν τις απαραίτητες «διευκρινήσεις», Ελευθεροτυπία, 
19/04/2010. 

Τα αποσπάσματα από το βιβλίο του Γρηγόρη Λάζου «Η εκδιδόμενη», Καστανιώ- 
της, 2002, είναι αρκετά κατατοπιστικά: «Συγκρίνοντας τα μεγέθη μέσα σε μια δε¬ 
καετία (1990-2000), η πορνεία αυξήθηκε 4,2 φορές ως προς τα εκδιδόμενα 
άτομα, 3 φορές ως προς τις πορνικές μισθώσεις και 8 φορές ως προς τα οικονο¬ 
μικά έσοδα που προέκυψαν», «Συνολικά 1,5 εκατομμύρια αρσενικοί έγιναν πελά¬ 
τες στα σεξουαλικά κάτεργα. 1 στους 4 άνδρες έκανε χρήση πορνικών 
υπηρεσιών. Πρακτικά αυτό σημαίνει πως αυτοί οι άνδρες είναι Έλληνες ανεξαρ¬ 
τήτως κοινωνικής και ταξικής θέσης, αλλά και σε μικρότερα νούμερα μετανάστες ». 

3 «Μας πούλησαν σε μια Κατερίνα, που είχε βίλα στον Αγ. Στέφανο, όπου στεγα¬ 


ζόταν η “οικογενειακή τους επιχείρηση”... όταν αντέδρασα έστειλαν κάποιους στο 
σπίτι της μητέρας μου στη Λετονία, έσπασαν την πόρτα και της είπαν “βάλε μυαλό 
στην κόρη σου γιατί την επόμενη φορά θα σας χαλάσουμε το πρόσωπο με βι¬ 
τριόλι», «Μ’ έστελναν ακόμη και σ’ένα μαγαζί με είδη κουζίνας-νεροχύτες, όπου ο 
ιδιοκτήτης ήθελε να διακόπτει την πώληση με πελάτες του, να με έχει κλεισμένη 
στην τουαλέτα και να επιστρέφει μετά πέντε λέπτων συνουσίας σ’ αυτούς», η Κ. 8 
από τη Λετονία μιλάει για τις «εμπειρίες» της. Ελευθεροτυπία, ό.π. 

4 «Το 1980 μια γυναίκα από την Ελλάδα ήταν ρεαλιστικό να αναμένει οτι θα παρέ¬ 
μενε στην πορνεία για 25 χρόνια. Το 2000, η κοπέλα που θα διακινηθεί από την 
Ουκρανία ή την Αλβανία θα κρατηθεί στην πορνεία περίπου 25 μήνες. Η σύγ¬ 
χρονη πορνεία μένει πάντα νέα γιατί η γυναίκα που την υπηρετεί γερνάει 25 χρό¬ 
νια σε 25 μήνες», Λάζος, ό.π. 
















Η απεργία των οικοδόμων τον Δεκέμβρη του 1960 


Είναι «παράξενος» αυτός ο μήνας 



«Ήτονε η πρώτη φορά που έμπαινα σ' ένα τέτοιο πανηγύρι - βέβαια είχα ζήσει σ' έναν 
Εμφύλιο Πόλεμο και πάρα πολύ έντονα, αλλά δεν είχαμε φτάσει ποτέ στους μαζικούς 
αγώνες. [...] Ήταν μια άλλη, πρωτόγνωρη εμπειρία, η οποία από ένα σημείο και ύστερα 
αισθάνεσαι να μεθάς, έτσι; Αισθάνεσαι να μεθάς, και είσαι ικανός για όλα » 1 

1 η Δεκέμβρη του 1960: μια συγκέντρωση των οικοδόμων στο κέντρο 
της Αθήνας ξεκινάει ως πορεία προς το Υπουργείο Εργασίας. Οι μπά- 
τσοι τους κόβουν, οι οικοδόμοι ξυλώνουν τα πεζοδρόμια και τους τα 
φέρνουν στο κεφάλι. Εδώ θα πρέπει να γίνει απαραίτητα μια πάυση 
για να πούμε κάποια παραπάνω πράγματα, αλλιώς τίποτα δεν θα γί¬ 
νεται κατανοητό. Καταρχάς, μιλάμε για την Ελλάδα του 1960. Ένα 
σκληρό μετεμφυλιακό κράτος κυβερνά, μόλις 10 χρόνια από τη λήξη 
του Εμφυλίου, το ΚΚΕ είναι παράνομο και οι διώξεις των κομμουνι¬ 
στών βρίσκονται στο ζενίθ τους. Αλλά πού βρέθηκαν οι οικοδόμοι να 
συμπεριφέρονται έτσι μες στο κέντρο της Αθήνας; Πώς είναι δυνατό 
κάτι τέτοιο; Η αποκρυπτογράφηση της κατάστασης αυτής βρίσκεται 
στην εξέταση της φιγούρας του μεταπολεμικού οικοδόμου- της ταξι¬ 
κής του φύσης και θέσης, της πολιτικής και κοινωνικής του τοποθέτη¬ 
σης, καθώς και της σημασίας της οικοδομής στην παραγωγή της 
Ελλάδας εκείνη την εποχή. Εν ολίγοις, αν θέλουμε να καταλάβουμε 
κάτι από τις σκέψεις και τις δράσεις αυτών των ανθρώπων θα πρέπει 
να δούμε τη τεχνική και την πολιτική σύνθεση της τάξης τους. Ως τε¬ 
χνική σύνθεση της τάξης εννοούμε όλα αυτά τα χαρακτηριστικά που 
τους ορίζουν με υλικούς όρους (πόσοι είναι, από πού έρχονται, πώς 
βρέθηκαν σε αυτή τη δουλειά, τι προβλήματα συναντάνε, τι ανάγκες 
έχουν, τι γνώσεις έχουν), ενώ ως πολιτική σύνθεση το σύνολο των 
ιδεών και ιδεολογιών, την κουλτούρα, τις μνήμες των ταξικών αγώνων 


και τις παραδόσεις που ακολουθούν. 


1. Χτίζοντας την Αθήνα 

Μια λέξη που ακουγόταν έντονα στην Ελλάδα του 1950 ήταν οπωσδή- 

ποτέ η λέξη «ανοικοδόμηση». Η χώρα είχε βγει από τον Δεύτερο Παγκό¬ 
σμιο και τον Εμφύλιο με σημαντικό κομμάτι της υλικοτεχνικής της 
υποδομής κατεστραμμένο (μεγάλο μέρος του οποίου ήταν κατοικίες) και 
κατά συνέπεια έπερεπε να αντιμετωπίσει αυτό που τότε έγινε γνωστό ως 
«στεγαστικό πρόβλημα». Θεωρητικά, το κράτος θα όφειλε να ρίξει χρήμα 
για την οικοδόμηση νέων κατοικιών ή κάποιου είδους εργατικής εστίας. 

Κάτι τέτοιο, όμως, θα είχε έναν αέρα κοινωνικού κράτους ή/και παραχωρή¬ 
σεων προς την εργατική τάξη. Και αν το ελληνικό κράτος ξηγιόταν έτσι, δεν 
θα ήταν ο εαυτός του. ΓΓ αυτό έκανε κάτι άλλο- αφού πρώτα ποντάρισε 
στα παραδοσιακά αισθήματα των κατοίκων του «για ένα κεραμίδι 
πάνω από το κεφάλι» και σε όλη τη μικροαστική ιδιοκτησιακή ιδεο¬ 
λογία, προχώρησε σε δύο κινήσεις: στην αντιπαροχή και τα αυθαί¬ 
ρετα. 


Το σύστημα της αντιπαροχής λειτουργούσε ως εξής: ο χωρίς κάποιο ιδιαί¬ 
τερο κεφάλαιο, ιδιοκτήτης όμως ενός οικοπέδου σε καλή θέση, παραχω¬ 
ρούσε το οικόπεδό του σε κάποιον μεγαλοεργολάβο ή μηχανικό για να το 
χτίσει. Όταν το κτίριο τελείωνε, ο εργολάβος παραχωρούσε κάποιο/α δια- 
μέρισμα/τα στον πρώην ιδιοκτήτη του οικοπέδου. Από την άλλη, οι στεγα- 
στικές ανάγκες όλων αυτών των «από κάτω» (όλων των προλεταρίων της 
Αθήνας, δηλαδή, αλλά και των εσωτερικών μεταναστών που συσσωρεύον¬ 
ταν στην πρωτεύουσα ελπίζοντας εκεί να επιβιώσουν) που θα μπορούσαν 
να μείνουν και «ικανοποιημένοι» ακόμα και με κάτι όχι-και-τόσο- υψηλών 
προδιαγραφών, καλύφθηκαν με το κράτος να κάνει «τα στραβά μάτια» 










ΕΛΕΥΘΕΡΙΑ 


Ή ΐΜώς ιΐναι βημοκρεπιτΕίι 


«®^ϋΜΒ3ι8Β®@86ΒίΒΙι 

ΑΙΜΑΤΗΡΑ ΔΙΩΡΟΣ ΣΥΓΚΡΟΪ_ 

ΑΠΕΡΓΩΝ-ΑΣΤΥΝΟΜΙΑΣ φοβεραι 

Ι20τρου|κιτίαι, Μ μ Μ,^ β>8 ^ ! =- !μ6 κ ΒΒ > | ΕΥΘΥΝΑ1 


Τό κέντρον τών Αθηνών μετεβλή 


[θές εις πεδίον μάχης 



Δεν ήταν μόνο οι εβδομήντα χω¬ 
ροφύλακες που τραυματίστηκαν 
σοβαρά στα επεισόδια αυτά, αλλά 
και πολλοί άλλοι, που μετά τα γε¬ 
γονότα υπέβαλαν τις παραιτήσεις 
τους. Η ταπείνωση του χωροφύ¬ 
λακα, που για χρόνια ήταν από¬ 
λυτος κύριος της ζωής και της 
αξιοπρέπειας εκατομμυρίων αν¬ 
θρώπων , είχε ένα απελευθερω¬ 
τικό αποτέλεσμα για το σύνολο 
των καταπιεσμένων μαζών. 

Τώρα ο εργάτης δεν ήταν ο κακο¬ 
μοίρης που ζητούσε λύτρωση στα 
δεσμά της μετανάστευσης. Ήταν ο 
γίγαντας που «πρωί με τη δροσιά 
και μέσα στο λιοπύρι έχτιζε για να 
φτάσει τον ήλιο». Ο ανατολίτικος 
Θρήνος του Καζαντζίδη έδωσε τη 
Θέση του στο αισιόδοξο μαρς του 
Θεοδωράκη. Όσο για τον οικο¬ 
δόμο, ζέφυγε από τα τάρταρα της 
κοινωνικής περιφρόνησης και 
έγινε ο πρωταγωνιστής της πολιτι¬ 
κής σκηνής, όπου κυριάρχησε για 
εφτά ολόκληρα χρόνια. 

Από τότε οι φοιτητές και άλλοι ερ¬ 
γαζόμενοι, όταν στις συγκρούσεις 
τους με την αστυνομία βρίσκονταν 
σε δυσκολίες, φώναζαν το σύν¬ 
θημα «έρχονται οι οικοδόμοι». 

Στέργιος Κατσαρός, «Εγώ ο προβοκά¬ 
τορας, ο τρομοκράτης. Η γοητεία της 
Βίας», Μαύρη λίστα, 2000. 


στην αυθαίρετη δόμηση. Έτσι, μια ολόκληρη ζώνη από πε¬ 
ριοχές που κύκλωναν το κέντρο της Αθήνας, από τα Λιόσια 
και το Καματερό μέχρι και την Ηλιούπολη ή την Αργυρού¬ 
πολη, χτίστηκε (συχνά και από τους ίδιους τους μετέπειτα 
κατοίκους της) αστραπιαία και νύχτα με σπίτια-τρώγλες, 
χωρίς ούτε καν τα απαραίτητα για να «καλύψουν» τις ανάγ¬ 
κες του νέου αθηναϊκού προλεταριάτου. Η επι πληρωμή 
ανοχή του κράτους, μέσω του λαδώματος των μπάτσων βέ¬ 
βαια, ήταν μέσα στην ημερήσια διάταξη, όπως και η 
«οφειλή» προς τον κάθε τοπικό πάτρωνα και πολιτικό για το 
αλληθώρισμά του. 

Έτσι, μέσω αντιπαροχής και αυθαιρέτων χτίστηκε ξανά η 
Αθήνα. Διπλό το όφελος, αφού από τη μία λύθηκε το επείγον 
ζήτημα της στέγασης και της μεταπολεμικής ανοικοδόμησης 
χωρίς το κράτος να ακουμπήσει δεκάρα και από την άλλη 
χρησιμοποιήθηκαν οι αξίες του μικροαστισμού για να δια- 
σπαστεί η εργατική που είχε μόλις βγει από εμφύλιο και να 
κατευναστούν τα ριζοσπαστικά της αισθήματα. Άλλη μια 
χρυσή συνταγή του ελληνικού κράτους. Επιπλέον, μέσα από 
αυτή τη διαδικασία αξιοποίησης φαινομενικά μη αξιοποιήσι- 
μων οικοπέδων, πίστωσης, αντιπαροχής, κινητοποίησης μι¬ 
κρών οικογενειακών κονδυλίων, η οικοδομή έγινε μια 
πραγματική μαζική συνθήκη, το σπίτι ένα πραγματικά μα¬ 
ζικό προϊόν, η ελληνική οικονομία μαζική. Και σιγά σιγά 


γύρω από την οικοδομή αναπτύχθηκαν μεγάλες και μικρές 
βιομηχανίες εξόρυξης και παρασκευής βιομηχανικών υλι¬ 
κών, τσιμέντου, αδρανών, χάλυβα, μετατρέποντας την οικο¬ 
δομή σε κινητήρα της ανάπτυξης της μεταπολεμικής 
οικονομίας και τον οικοδόμο (ως προς τους αριθμούς, αλλά 
και το κοινό υπόβαθρο κουλτούρας και συνθηκών ζωής), σε 
κάτι αντίστοιχο με τον εργάτη μάζα των βιομηχανιών της 
υπόλοιπης Ευρώπης. 

Να ένα δείγμα του τι ενοούμε ξε¬ 
πουλημένο κρατικό συνδικάτο με 
τα λόγια του Λυκιαρδόπουλου, 
του πρόεδρου της ξεπουλημένης 
ομοσπονδίας των οικοδόμων, ο 
οποίος αναφέρεται στην απεργία 
των εργατών στην αγορά του 
Ρέντη τον Απρίλη του 1964: 

«Το πρωί της απεργίας ο Αυκιαρ- 
δόπουλος πήγε στο εργοτάξιο της 
ανεγειρόμενης αγοράς του Ρέντη, 
προκειμένου να εμποδίσει την πα¬ 
ρέμβαση της απεργιακής επιτρο¬ 
πής. Όπως είπε αργότερα, σε 
ένορκη κατάθεσή του στο αστυνο¬ 
μικό τμήμα του Ρέντη, ζήτησε από 
συγκεντρωμένους στο χώρο εργά¬ 
τες να του υποδείξουν τα άτομα 
που τους είχαν εμποδίσει να εισέλ¬ 
θουν στο εργοτάξιο. «Αμέσως τότε 
εγώ είδα να πλησιάζη προς το 
μέρος μας ο αστυφύλαξ ΙΒ38 τον 
οποίον παρακάλεσα να συλλάβη 
τους υποδειχθέντας για να προ¬ 
λάβουμε νέας εκ μέρους αυτών 
απειλάς» λέει ο πρόεδρος της 
ομοσπονδίας. «Ούτοι ετράπησαν 
εις φυγήν για να εξαφανισθούν. 
Ένεκα τούτου προέτρεξα κι εγώ 
με το αυτοκίνητόν μου προς 
βοήθειαν του αστυφύλακος διο 
και επιτύχαμε να συλλάβου με 
αμέσως τα άτομα ταύτα και να 
τα προσαγάγωμεν εις το τμήμα 
με το αυτοκίνητόν μου. (...) 

Αφού προσηγάγαμεν εις το τμήμα 
τους τρεις ανωτέρω, επέστρεψα 
πάλι εις την αγοράν δια να το¬ 
νώσω και πάλιν το ηθικόν των ερ¬ 
γαζομένων. (...) Έπειτα από λίγο 
είδα έναν αστυφύλακα εν πολιτική 
περιβολή να ελέγχη την ταυτότητα 
δύο ακόμη τρομοκρατών. Ο αστυ¬ 
φύλαξ βλέποντάς με μέ παρεκά- 
λεσε να βάλω και αυτούς εις το 
αυτοκίνητόν μου και να τους με- 
ταφέρωμε στο τμήμα, γεγονός 
όπερκαι εγένετο». (ό.π, σ. 294) 


2. Η κοινωνική φιγούρα «οικοδόμος» 


Η φιγούρα που γέμισε τις οικοδο¬ 
μές της Αθήνας ήταν αναμφίβλα ο 
«εσωτερικός μετανάστης». Προερ¬ 
χόμενες από τα διαλυμένα μετά τον 
Δεύτερο Παγκόσμιο Πόλεμο χωριά 
και έχοντας την εμπειρία του Εμφυ¬ 
λίου, μεγάλες μάζες νέων, αρσενι¬ 
κών κατά κύριο λόγο, μακριά από 
τους περιορισμούς των μικρών κοι¬ 
νωνιών και χωρίς την οικογενειακή 
επιτήρηση, άρχισαν να εισρέουν 
στην Αθήνα, ελπίζοντας σε καλύτε¬ 
ρες συνθήκες επιβίωσης. Ο Δεύτε¬ 
ρος Παγκόσμιος, σε συνδυασμό με 
τον Εμφύλιο, οδήγησε σε κάτι που 
θα μπορούσαμε να θεωρήσουμε ως 
ένα δεύτερο κύμα «περιφράξεων» 
στην Ελλάδα· μια δεύτερη πηγή του 
ελληνικού προλεταριάτου, καθώς με¬ 
γάλες μάζες αγροτών, εγκαταλείπον- 
τας βίαια τα χωριά τους ωθούνταν 
προλεταριοποιημένοι προς τις πό¬ 
λεις για να αποτελέσουν τα φτηνά 
εργατικά χέρια για μια ανερχόμενη 
καπιταλιστική οικονομία που τα είχε 
ανάγκη. Και λέμε δεύτερο κύμα γιατί 
την ίδια ακριβώς δουλειά είχαν κάνει 
πιο πρίν και οι πληθυσμοί που κατέ- 
φθασαν από τη Μικρά Ασία στις 
αρχές της δεκαετίας του 1920 (κά¬ 
ποιοι από τους οποίους «τοποθετή¬ 
θηκαν» στις επαρχίες της 
Μακεδονίας με στόχο την εθνική 
ομογενοποίηση, ενώ άλλοι χρησιμο¬ 
ποιήθηκαν κατευθείαν ως καύσιμο 
στις μηχανές του νέου τότε ελληνι¬ 
κού καπιταλισμού). Και λέμε «περί- 
φραξης», σε αντιστοιχία με τη βίαιη 
προλεταριοποίηση της αγγλικής 
αγροτιάς στις απαρχές του καπιταλι¬ 
σμού. 


Ο εσωτερικός μετανάστης του ’50, 
καταγόμενος από αγροτικές κοινω¬ 
νίες, αναγκάστηκε να κάνει οποιαδή¬ 
ποτε δουλειά. Γι’ αυτό, οι 
οικοδομικές γνώσεις και εμπειρίες 
που είχε αποκτήσει (χτίζοντας ή επι¬ 
σκευάζοντας ο ίδιος τα σπίτια είτε τα 
δικά του είτε των συγχωριανών του) 
τον ώθησαν να γίνει (θεωρητικά ειδι¬ 
κευμένος αλλά τυπικά) ανειδίκευτος 
εργάτης των οικοδομών. Η αύξηση 
της ζήτησης στον τομέα των κατοι¬ 
κιών και άρα και των εργατικών χε¬ 
ριών που θα τα έχτιζαν, κατά μία 
έννοια τον μετέτρεψαν, όπως είδαμε 
και παραπάνω, σε εργάτη μάζα 
(παρόλ’ αυτά ο οικοδόμος ήταν μά¬ 
στορας και άρα κάτοχος της γνώσης 
της δουλειάς του και της δύναμης 
που του δίνει αυτή η γνώση εις 
βάρος του αφεντικού του). Παράλ¬ 
ληλα, η αναγκαιότητα να λυθεί το 
«στεγαστικό» οδήγησε στη σκόπιμη 
«χαλαρότητα» του μετεμφυλιακού 
κράτους από τη μία (όσον αφορά το 
«ποιόν» των εργαζομένων στην οι¬ 
κοδομή, μετατρέποντας την οικο¬ 
δομή σε ένα από τα ελάχιστα 
επαγγέλματα στην Ελλάδα, στα 
οποία θα μπορούσε να δουλέψει κά¬ 
ποιος χωρίς «πιστοποιητικό κοινωνι¬ 
κών φρονημάτων», δηλαδή όποιος 
είχε καταγραφεί ως κομμουνιστής). 
Από την άλλη, η παρανομία του 
ΚΚΕ και άρα και η δυσκολία του να 
ασκεί έλεγχο σε συνδυασμό με το 
κρατικά ξεπουλημένο συνδικάτο των 
οικοδόμων βοήθησε στην ανάπτυξη 
ιδεολογιών και πρακτικών που τοπο¬ 
θετούνταν στα αριστερά του κόμμα¬ 
τος και συχνά εκτός γραμμής. 


3. Από τα αιτήματα... στα ξυλωμένα πεζοδρόμια 


Τα αιτήματα για κοινωνικές παρο¬ 
χές στον χώρο της οικοδομής είχαν 
μεγαλύτερη βαρύτητα απ’ ότι σε 
άλλες δουλειές. Η οικοδομή από τη 
φύση της ήταν έντονα εποχική, με 
μεγάλες παύσεις ανεργίας, είτε λόγω 
των καιρικών συνθηκών είτε από τη 
διαρκή περιπλάνιση προς αναζή¬ 
τηση δουλειάς μετά την ολοκλήρωση 
ενός έργου. Το μόνο που μπορούσε 
να μετατρέψει την οικοδομή σε ένα 
μόνιμο επάγγελμα ήταν οι διάφορες 


παροχές του κοινωνικού κράτους 
που θα γλίτωναν τους εργάτες από 
την απόλυτη ανέχεια κατά τις περιό¬ 
δους ανεργίας. Παροχές που θα λει¬ 
τουργούσαν σαν «συγκολλητικό». Γι’ 
αυτό και τα αιτήματα που αφορού¬ 
σαν το κοινωνικό κράτος διέτρεχαν 
οριζόντια όλα το κομμάτια των οικο¬ 
δόμων (νέους, παλιούς, αυτοαπα¬ 
σχολούμενους, μισθωτούς 
ανεξαρτήτως ειδικότητας). Διέτρε¬ 
χαν οριζόντια και ενοποιούσαν 
μια διασπασμένη τάξη ενάντια 


στο κράτος. Όταν, λοιπόν, το 1960 άρχισε να συ¬ 
ζητιέται το ασφαλιστικό νομοσχέδιο που προ- 
έβλεπε την αύξηση των απαραίτητων ενσήμων 
για τη σύνταξη σε 4.000 από 2.500 (συν τις διά¬ 
φορες μειώσεις στα επιδόματα και τις συντάξεις), 
το υποκείμενο που βρέθηκε απέναντι σε αυτό το 
νόμο ήταν οι εσωτερικοί μετανάστες, οι αποκομ¬ 
μένοι από την επιτήρηση της οικογένειας, αλλά 
και από τα δίκτυα προστασίας της. Η κοινωνική 
ομάδα με την «υψηλή περιεκτικότητα» σε αριστε¬ 
ρές και ακροαριστερές ιδεολογίες που είχε πρό¬ 
σφατες τις εμπειρίες του Εμφυλίου (και τις 
κτηνωδίες της αντίπαλης μεριάς) και δούλευε μα¬ 
ζικά αλλά υποτιμημένα σε έναν από τους κεντρι¬ 
κότερους κλάδους της ελληνικής παραγωγής. 

Και κάπως έτσι φτάνουμε στην 1 η Δεκέμβρη του 
1960, όταν και είχε καλεστεί από το ξεπουλημένο 
σωματείο οικοδόμων μια συγκέντρωση έξω από 
το Εργατικό Κέντρο Αθήνας. Ο κόσμος ήταν 
πολύς- πάνω απο 15.000 εργάτες. Μια επιτροπή 
του σωματείου ξεκίνησε να παραδώσει το ψήφι¬ 
σμα με τα αιτήματα στο Υπουργείο και τότε ακού¬ 
στηκε το σύνθημα «όλοι στο Υπουργείο » (μια 
κίνηση αυθόρμητη με την έννοια της αυτόνομης 
οργάνωσης του προλεταριάτου, έξω από το κρά¬ 
τος και τον κρατικό συνδικαλισμό, κι όχι του 
απρογραμμάτιστου και του «χύμα»). Η αστυνομία 
προσπάθησε να ανακόψει την πορεία, αλλά μά¬ 
ταια. Οι πλάκες των πεζοδρομίων ξυλώθηκαν, οι 
μπάτσοι έφαγαν πέτρες και ξύλα, ενώ χρησιμο¬ 
ποιήθηκαν τουμπαρισμένα αμάξια για να στηθούν 
οδοφράγματα. Η αστυνομία κάλεσε ενισχύσεις, 
για την ακρίβεια όλες τις δυνάμεις της ασφάλειας. 
Όλο το μηχανοκίνητο σώμα και οι πυροσβεστικές 
δυνάμεις προσπαθούσαν να καταστείλουν τη δια¬ 
δήλωση των απεργών. Μάταια, όμως, για άλλη 
μία φορά. Ο λόγος στους πρωταγωνιστές: «Μετά 
το πρώτο ξάφνιασμα, έμεινα μετέωρος [...] είδα 
μια σύγκρουση που έγινε ακριβώς μπροστά μου 
και είδα ότι σηκωνόντουσαν χέρια και χτυπάγανε. 
Ε, αυτό το διάστημα, το να είσαι μουδιασμένος 
απέναντι στο χωροφύλακα μέχρι το σημείο να πά¬ 
ρεις απόφαση να σηκώσεις κι εσύ το χέρι, περνάει 
ένα διάστημα. Βοήθαγε και η ίδια η αστυνομία, 
γιατί, μπορεί να μην είχανε τη φυσική κατά¬ 
σταση, την εκπαίδευση των ΜΑΤ\ αλλά είχανε 
μια αγριότητα που ήταν απ’ τον Εμφύλιο Πό¬ 
λεμο. Γ\ατί τώρα μπορεί κάποιον να τον χτυπή¬ 
σουνε βάρβαρα, αλλά εκεί ήτανε χτυπήματα 


καίρια, ήτανε απ’ τον Εμφύλιο. [...] Ε, το πρώτο 
που μου ι ρθε είναι ότι πρέπει, τελικά, όχι ν’ αντι- 
σταθείς. Το πρώτο είναι να προφυλαχτείς. [...] Η 
αστυνομία έχοντας το θάρρος του Εμφυλίου 
Πολέμου', προσπάθησε να διαλύσει αυτόν τον 
κόσμο. Τεχνικά ήταν αδύνατο να διαλυθεί, γιατί 
ήταν ογκώδης η διαδήλωση. [■■■] Δεν δημιουργή- 
θηκε πανικός, ούτως ώστε να φύγει όλος ο κό¬ 
σμος. Αν κάποιος έπεφτε σε μια κατάσταση 
πανικού ή να υποχωρήσει, ε, τεχνικά ήταν αδύ¬ 
νατο να υποχωρήσει, η μάζα ήτανε συμπαγής. Ε, 
οπότε άρχισε τελικά, μετά το πρώτο ξάφνιασμα, 
άρχισε τελικά μια προσπάθεια αντίστασης. Το δεύ¬ 
τερο είναι ότι δεν έφυγε κανένας από τη θέση του, 
δεν υποχώρησε από τη θέση του, δημιούργησε 
μια διάθεση επιθετική πια. Ε, αυτό έληξε σαν πα¬ 
νηγύρι μετά. Λέγοντας πανηγύρι, είναι αυτό το 
ξέσπασμα. Το από καιρό, από χρόνια καταπίε¬ 
σης, προσβολών απέναντι στον μπάτσο. Κι 
εκείνη τη στιγμή ένιωθες τελικά ότι μπορείς να τ’ 
αναπληρώσεις» 2 . Η «τάξη» τελικά αποκαταστά¬ 
θηκε μόνο μετά την εφόρμηση ένοπλων αστυ¬ 
νομικών που πυροβολούσαν το πλήθος στο 
ψαχνό και την (για πρώτη φορά στην Ελλάδα) 
χρήση δακρυγόνων. Και για τους λάτρεις των 
αριθμών, ακολουθεί ο απολογισμός των συγκρού¬ 
σεων: 120 τραυματισμένοι, 65 απεργοί και 55 
μπάτσοι, 173 προσαγωγές εκ των οποίων οι 22 
έγιναν συλλήψεις, καθώς και διάφοροι ξυλοδαρ¬ 
μοί φωτογράφων που κατέγραφαν τη βαρβαρό¬ 
τητα της αστυνομίας. 

Για την επόμενη μέρα καλέστηκε νέα διαδήλωση 
ενάντια στην κρατική καταστολή. Κι ενώ η κυβέρ¬ 
νηση μίλαγε για «τους ίδους ανθρώπους που 
αιματοκύλησαν την Αθήνα πριν από ακριβώς 
16χρόνια» (βλ., Δεκεμβριανά), ένας νέος κύκλος 
αγώνων ξεκίναγε στην Ελλάδα. Ένας κύκλος ανε¬ 
ξέλεγκτων και μαζικών αγώνων, προερχόμενων 
από τη βάση που είχε την «αίσθηση του δρόμου» 
και της κινηματικής εμπειρίας στον πυρήνα του. 
Ένας κύκλος αγώνων που θα έσερνε τα αφεντικά 
στα όρια της παραφροσύνης για τα επόμενα 7 
χρόνια, μιας και αδυνατούσαν να τον εμποδίσουν. 

(το παραπάνω κείμενο έχει βασιστεί στο βι¬ 
βλίο της Δήμητρας Λαμπροπούλου, «Οικο¬ 
δόμοι, οι άνθρωποι που έχτισαν την Αθήνα, 
1950-1967», Βιβλιόραμα, Αθήνα, 2009). 







Σημειώσεις: 

1 Απόσπασμα από συνέν¬ 
τευξη παλιού οικοδόμου, 
όπως αναφέρεται στο βιβλίο 
της Δήμητρας Λαμπροπού¬ 
λου , «Οικοδόμοι, οι άνθρω¬ 
ποι που έχτισαν την Αθήνα, 
1950-1967 », Βιβλιόραμα, 
Αθήνα, 2009 

2 Ό.π, σ. 349. 

ρίση... ετών 30 


Το πρώτο πράγμα που έρχεται στο μυαλό όποτε 
πάει κάποιος να μιλήσει για την κρίση είναι τα διά¬ 
φορα ακατανόητα άρθρα από τα πορτοκαλί φύλλα 
των εφημερίδων. Τα άρθρα αυτά είναι πράγματι 
ακατανοήτα (αναφέρονται στα σχέδια και τις ανησυ¬ 
χίες των αφεντικών για το πώς και το προς τα πού 
θα κινηθούν) γιατί ακριβώς αυτός είναι ο σκοπός 
τους. Ακόμα όμως κι αν κάποιος «τα καταφέρει» και 
βγάλει τελικά άκρη με τους δείκτες, τους οικονομι¬ 
κούς όρους και τα σενάρια, αυτό από μόνο του δεν 
σημαίνει και πολλά. Η κατανόηση θα παραμένει ελ¬ 
λιπής. Γιατί τα εργαλεία για τη μετάφραση από τη 
γλώσσα των αφεντικών θα τα βρει κάποιος μέσα 
στην καθημερινή συνθήκη εκμετάλλευσης και τη 
συμμετοχή στα κινήματα εναντίον της- όχι σε κά¬ 
ποιο οικονομικό πανεπιστήμιο. Η ανάγνωση που 
μπορεί να έχει μια χρησιμότητα είναι η πολιτική 
και όχι μια δήθεν «επιστημονική», μιας και οι κρί¬ 
σεις είναι ένα δομικό στοιχείο του καπιταλισμού. 

Δεν πηγάζουν από την «κακοδιαχείριση», και σί¬ 
γουρα δεν οφείλονται στην «απληστία και την κερ¬ 
δοσκοπία», αφού το κέρδος είναι η καρδιά και η 
ουσία του συστήματος κι όχι μια ατυχής στιγμή 
ή κάποιο ελάττωμα του καπιταλισμού. Οι κρίσεις 
δεν είναι κάποιο «ατυχές συμβάν» όπως η μπόρα ή 
ο σεισμός. Οι κρίσεις στον καπιταλισμό προκαλ- 
λούνται από τους ανθρώπους και τις σχέσεις τους. 
Γι’ αυτό και πηγάζουν κατευθείαν από τη θεμελιώδη 
και δομική αντίφασή του- τη σύγκρουση κεφαλαίου- 
εργασίας. 

Όσο, λοιπόν, και να προσπαθούν οι επενδυτές, το 
κέρδος δεν βγαίνει από την «επιχειρηματικότητα» ή 
την «ανάληψη κινδύνου» ή την «ευκαιρία». Η κοι¬ 
νωνία μας είναι μια ταξική κοινωνία και το κέρδος το 
παράγει η εργασία των εργατών, η οποία εργασία 
είναι κρυμμένη μέσα στα προϊόντα που παράγει το 
σύνολο της ανθρώπινης εργασίας. Όταν τα προ¬ 
ϊόντα αυτά πωληθούν, ένα μέρος του ποσού πάει 
για την πληρωμή των μισθών, των πρώτων υλών, 
των μηχανημάτων, των υποδομών, αλλά ένα επι¬ 
πλέον μέρος (που έχει παραχθεί από την υπερερ- 
γασία των εργατών) μένει ως κέρδος για το 
αφεντικό. Κάτι που είναι σημαντικό με την εξής έν¬ 
νοια: αν το προϊόν μείνει απούλητο, τότε το κέρδος 
δεν θα πάρει ποτέ τη μορφή χρήματος και τα προ¬ 
ϊόντα τα ίδια θα είναι άχρηστα για το αφεντικό. Κι αν 
οι αγορές είναι παγωμένες, πολλοί θα επιλέξουν να 
βάλουν τα χρήματά τους μέσα στον άυλο κόσμο του 
χρήματος, του χρηματιστηρίου, του δανεισμού. Του 
κόσμου της οφθαλμαπάτης όπου τάχα το χρήμα 
παράγει χρήμα. Όμως, το χρήμα δεν παράγει 
χρήμα κι αν δεν υπάρχουν κέρδη στον πραγματικό 
κόσμο τότε και αυτά δεν θα μεταφερθούν στον 
«ψέυτικο του χρηματιστηρίου». Η σημερινή κρίση 
είναι μια τέτοια κρίση. Μια κρίση αδυναμίας πώλη¬ 
σης των προϊόντων (κρίση υπερσσυσώρευσης), μια 


κρίση που πηγάζει από τις πραγματικές σχέσεις με¬ 
ταξύ των ανθρώπων και όχι μια άγνωστη και κα¬ 
λυμμένη διαδικασία μεταξύ των επενδυτών. Γιατί ο 
καπιταλισμός δεν παράγει απλώς «χρήσιμα πράγ¬ 
ματα»· παράγει εμπορεύματα. Εμπορεύματα που 
πουλιούνται και αγοράζονται με χρήμα, που εμπε¬ 
ριέχουν την υπεραξία, η οποία και πρέπει να πραγ¬ 
ματοποιηθεί. 

Από τις αρχές του αιώνα και μετά ο καπιταλισμός 
ακολούθησε τον δρόμο της παραγωγής προϊόντων 
μαζικής κατανάλωσης. Προϊόντων που έπρεπε να 
καταναλωθούν από τους ίδιους τους προλετάριους 
από το μισθό τους. Και για να γίνουμε πιο συγκε¬ 
κριμένοι, από τον Δεύτερο Παγκόσμιο Πόλεμο και 
μετά, μπροστά στον κίνδυνο ενός δεύτερου γύρου 
εξεγέρσεων και επαναστάσεων, σαν αυτές που έγι¬ 
ναν μετά τον Πρώτο Παγκόσμιο, επιλέχθηκε μια 
οδός που περιλάμβανε μεν κάποιες παραχωρήσεις 
προς τους προλετάριους, υποσχόταν δε σταθερό¬ 
τητα για την ανάπτυξη του συστήματος. Αυτή η μέ¬ 
θοδος έμεινε γνωστή σαν Κεϋνσιανισμός, με το 
κράτος να παρεμβαίνει στην οικονομία, ρυθμίζοντάς 
την. Μέσω μιας τριπλής συνεννεόησης / συμμαχίας 
μεταξύ των αφεντικών, του κράτους και των εργατι¬ 
κών συνδικάτων (αυτών που ήταν διατεθειμένα να 
συνδιαλαγούν με τους «από πάνω» και να μεσολα¬ 
βήσουν τους αγώνες), το κράτος μετατράπηκε σε 
κράτος σχέδιο, σε έναν συλλογικό καπιταλιστή. 
Τα «χρυσά χρόνια», όμως, της κερδοφορίας για τα 
αφεντικά, της μαζικής κατανάλωης, της πειθαρχημέ- 
νης εργασίας και της ομαλότητας δεν θα κράταγαν 
για πάντα. Συγκεκριμένα, από τα μέσα της δεκαε¬ 
τίας του ’60 και μετά, μέχρι και τα τέλη της δεκαε¬ 
τίας του 70, μια σειρά κινημάτων σε όλους τους 
τομείς και με μεγάλη δύναμη εμφανίστηκαν παγκο¬ 
σμίους, τα οποία και έσπασαν το συμβόλαιο ομαλό¬ 
τητας που υπήρχε μέχρι τότε. Για να το πούμε 
αλλιώς, είναι το προλεταριάτο που έσπασε την 
κεϋνσιανή ομαλότητα, γΓ αυτό και δεν πρόκειται 
να γυρίσουμε ξανά σε αυτήν την εποχή. 

Η αναδίπλωση των κινημάτων που ακολούθησε, 
έδωσε τον απαραίτητο χώρο για την αντεπίθεση 
των αφεντικών. Η αντεπίθεση αυτή είναι γνωστή με 
το κωδικό όνομα «νεοφιλελευθερισμός». Μια αντε¬ 
πίθεση που περιελάμβανε εν συντομία τα εξής: την 
αφαίρεση των κεϋνσιανών εμποδίων από τη διεθνή 
μετακίνηση του κεφαλαίου, έτσι ώστε να μπορέσει 
το κεφάλαιο να μεταφέρει τα παραγωγικά του κομ¬ 
μάτια εκεί όπου η εργασία ήταν φτηνή και υποτιμη- 
μένη- τη χρήση και προώθηση της τεχνολογίας ως 
απάντηση στον ταξικό ανταγωνισμό, κάτι που έκανε 
την ανάγκη της μαζικής κατανάλωσης ακόμη μεγα¬ 
λύτερη- τον δεκαπλασιασμό της ανεργίας που θα 
υποχρέωνε τους ανυπότακτους εργάτες της Δύσης 
να δεχτούν δουλειές και εργασιακές συνθήκες που 
υπό άλλες συνθήκες θα ήταν αδιανόητες- τη μείωση 
των μισθών με όλους τους τρόπους (με τις άμεσες 
περικοπές αλλά και με την καταστροφή του έμμε¬ 
σου μισθού, των παροχών του «κοινωνικού κρά- 


τους»)· και βέβαια με την ιδεολογική αντεπίθεση 
που περιελάμβανε την αφομοίωση όσων ιδεών 
μπορούσαν να χωρέσουν στα πλαίσια του καπιταλι¬ 
σμού και την καταστολή για ό,τι δεν χώραγε. Έτσι, 
στα μέσα της δεκαετίας του 70 ο καπιταλισμός βρέ¬ 
θηκε σε μια συνθήκη κατά την οποία η παραγωγι¬ 
κότητα της εργασίας είχε αυξηθεί κάθετα, καθώς 
παράγονταν όλο και περισσότερα προϊόντα όλο και 
φτηνότερα (άρα όλο και περισότερα προϊόντα 
έπρεπε να πωληθούν, για να πραγματοποιηθεί η 
υπεραξία τους, σε όλο και περισσότερο ανέργους, 
υποπληρωμένους, υποτιμημένους προλετάριους). 
Αυτός είναι ο λόγος που ο καπιταλισμός βρίσκε¬ 
ται σε κρίση εδώ και πάνω από 30 χρόνια. Η 
κρίση αυτή είναι μία και εννιαία, και οι διάφορες 
μορφές που παίρνει κατά καιρούς, είτε πρόκειται 
για την «κρίση των ασιατικών οικονομιών» είτε για 
την «κρίση χρέους του Τρίτου Κόσμου» είτε για την 
«κρίση στις αγορές νέων τεχνολογιών» είτε για την 
«κρίση στα ενυπόθηκα δάνεια» είτε για την «κρίση 
στην αγορά τροφίμων» κλπ, δεν είναι παρά στιγμές 
και βήματα της ίδιας διαδικασίας. 

Υπό κανονικές συνθήκες, αυτή η οικονομία της κρί¬ 
σης υπερσσυσώρευσης θα είχε καταρρεύσει από 
καιρό. Ωστόσο, κέρδισε μια παράταση ζωής 
μέσα από το δανεισμό. Δάνεια όλων των ειδών, 
καταναλωτικά, διακοποδάνεια, στεγαστικά, έδωσαν 
τις απαραίτητες ενέσεις κατανάλωσης στο σύστημα, 
διασώζοντάς το κάθε φορά από την καταστροφή. Ο 
δανεισμός όμως είναι κατανάλωση από το μέλλον 
και για να διατηρηθεί το ίδιο επίπεδο κατανάλωσης 
θα πρέπει να υπάρχει όλο και μεγαλύτερος δανει¬ 
σμός. Μέσα σε αυτή τη συνθήκη, η οικονομία δεν 
ήταν κατάλληλη για επενδύσεις και γι’ αυτό τα διά¬ 
φορα αφεντικά την είδαν επενδυτές και έβαλαν τα 
λεφτά τους στα χρηματιστήρια και τις πλασματικές 
αγορές, πιστεύοντας πως μέσω της ανταλλαγής 
χαρτιών και της άυλης κυκλοφορίας του χρήματος 
θα την γλιτώσουν, οδηγώντας τη μία αγορά μετά 
την άλλη σε κατάρρευση μετά την διάλυση κάθε οι¬ 
κονομικής «φούσκας» που δημιουργούσαν. 

Κι όλα αυτά γιατί ο φιλελευθερισμός κατάφερε να 
μαντρώσει ξανά την προλεταριακή αρνητικότητα, 
δεν κατάφερε όμως να στήσει έναν νέο κόσμο στα¬ 
θερότητας, πάνω στον οποίο τα κέρδη θα μπορού¬ 
σαν να αναπτυχθούν, δεν κατάφερε να βγάλει από 
το λαιμό του καπιταλισμού τη θηλιά που του έβαλαν 
οι προλετάριοι. 


... και μετά ήρθε ο «σωτήρας» 


Μπροστά στον κίνδυνο κατάρρευσης των τραπε¬ 
ζών, το κράτος τους ήρθε να τις σώσει. Θα στα¬ 
θούμε εδώ λίγο παραπάνω γιατί η τράπεζα δεν 
είναι απλώς και μόνο ένας δανειστής. Στην πραγμα¬ 
τικότητα, κάθε επιχειρηματικό δάνειο που δίνει μια 
τράπεζα δημιουργεί και μια σχέση εξάρτησης και 
συμμαχίας μεταξύ της τράπεζας και της επιχείρη¬ 
σης, οπότε η τράπεζα νοιάζεται για την κερδοφορία 
των επιχειρήσεων που έχει κάτω από τη σφαίρα 


επιρροής της. Επειδή, βέβαια, οι τράπεζες έχουν 
πάρα πολλές επιχειρήσεις κάτω από την επιρροή 
τους, ρυθμίζοντας τη ρευστότητα της κάθε επιχείρι- 
σης, μπορούν να παρουν αποφάσεις για την κατεύ¬ 
θυνση της οικονομίας. Γίνονται δηλαδή η μορφή της 
γενικής λογιστικής και της γενικής κατανομής των 
μέσων παραγωγής και με τη δύναμη και την επιρ¬ 
ροή που αποκτούν, γρήγορα ενώνονται με το κρά¬ 
τος. Κράτος και τράπεζες, λοιπόν, λειτουργούν σαν 
ένα καθολικό ίδρυμα, καθώς τα πάντα περνάνε από 
τα χέρια τους και την έγκρισή τους. Μετατρέπονται 
δηλαδή σε έναν ενιαίο και αδιαχώριστο οργανι¬ 
σμό που εκτός των άλλων, έχει στη διάθεσή του 
(για τις δύσκολες ώρε) γκλόπς και δακρυγόνα, 
όπως και (για τις ακόμα πιο δύσκολες ώρες...) 
όπλα, τανκς, πολεμικά αεροπλάνα για χρήση 
εντός κι εκτός των συνόρων. ΓΓ αυτό και διε¬ 
θνώς, όταν οι τράπεζες τα βρήκαν σκούρα στην 
κρίση κάλεσαν τα έθνη-κράτη τους να τις σώσουν. 

Μετά την «κρίση των ενυπόθηκων δανείων» στην 
Αμερική, οι αγορές τραβήχτηκαν από τις διάφορες 
επενδύσεις υψηλού ρίσκου χωρίς ασφάλεια. Μέχρι 
τότε στήριζαν με χαρά τέτοιες επενδύσεις, μιας και 
προσμετρούσαν τα δανεικά τους κατευθείαν ως 
κέρδη, κάτι που σημαίνει ότι όσο πιο αναξιόπιστος 
ήταν ο δανειστής, τόσο πιο μεγάλο ήταν το επιτόκιο 
και κατ’ επέκταση τόσο πιο μεγάλο το κέρδος για 
την τράπεζα. Ένας αντίστοιχος «αναξιόπιστος δα¬ 
νειστής» ήταν και το ελληνικό κράτος κι αυτό ακρι¬ 
βώς είναι το περίφημο δημόσιο χρέος- τα λεφτά 
που οφείλει το ελληνικό κράτος στις ελληνικές 
τράπεζες. Αν τώρα αναρωτιέται κανείς «μα, θα 
μπορούσε το κράτος να αφήσει τις τράπεζές του να 
φαλιρίσουν;», εμείς νομίζουμε πως η απάντηση 
είναι προφανής. Δεν θα μπορούσε, γιατί καταρχήν 
το κράτος ανήκει στις τράπεζές του και κατά δεύτε¬ 
ρον οι ελληνικές τράπεζες είναι ο εκφραστής του ελ¬ 
ληνικού ιμπεριαλισμού στα Βαλκάνια. Και όσα μετά 
από πολύχρονες προσπάθεις «πέτυχε» το ελληνικό 
κεφάλαιο στις γειτονικές χώρες, δεν μπορεί να τα 
κάνει δώρο στους ανταγωνιστές. Δεν τίθεται, λοι¬ 
πόν, ζήτημα «επαναδιαπραγματεύσης χρέους» και 
όσο για τις συμμαχίες και τα δάνεια του ελληνικού 
κράτους από την Ευρωπαϊκή Τράπεζα και τοΔΝΤ, 
πρέπει να γίνει κατανοητό πως δεν επιβάλλουν κα¬ 
νένα μέτρο που δεν προσπαθούσε με μανία να επι¬ 
βάλει το ίδιο το ελληνικό κράτος στους εργάτες του. 
Έτσι, αυτό που η αριστερά ονομάζει «ξένη κατοχή» 
δεν είναι παρά μια προσεχτική συμμαχία και στο 
τέλος της ιστορίας αυτής δεν βρίσκονται σε καμία 
περίπτωση οι δημόσιες παροχές τύπου κεϋνσιανι- 
σμού, όπως πιθανώς κάποιοι ονειρεύονται. Γιατί 
πολύ απλά, για να γίνει κάτι τέτοιο θα πρέπει 
πρώτα να υπάρξουν ταξικοί αγώνες που θα βάλουν 
το πιστόλι στην πλάτη των αφεντικών, όπως έγινε 
και παλιά. Και αυτοί οι αγώνες ακόμη δεν υπάρ¬ 
χουν. Και όσο δεν υπάρχουν, οι μόνες κρατικές πα¬ 
ροχές θα έχουν ως αποδέκτες τις τράπεζες και τη 
βιομηχανία όπλων. 



9ψ>1,η *«λΆ^ 

«Τελικά ποιος ευθύνεται για αυτή την “κρίση ”; Κάποια -λίγα πάντως έτσι;- “άπληστα ” αφεντικά; I 
“πλουτοκρατία”;(!) τα §οίάβη όογε; Οι Λμερικάνοι; Οι Γερμανοί; Η κυβέρνηση; Η προηγούμενη 
κυβέρνηση; Η τεμπελιά μας; 

Η ερμηνεία της κρίσης σαν δομική και επαναλαμβανόμενη στιγμή της καπιταλιστικής συνθήκης δε 
θα μπορούσε παρά να είναι ταξική. Ταξική; Μα πως θα ήταν δυνατόν κάτι τέτοιο; Η εγχώρια εργα¬ 
τική τάξη έχει εξορίσει τις ταξικές αναφορές και ερμηνείες εδώ και δυόμισι, τουλάχιστον, δεκαετίες. 
Συλλογική, ταξική ερμηνεία της κρίσης- ταξική αλληλεγγύη- Εργατική αυτονομία. 

Ακούγονται μπανάλ κάτι τέτοια ε; Μπορεί. Αλλά όσο περνάει ο καιρός θα γίνονται όλο και πιο επί¬ 
καιρα. Όπως και η διόλου μπανάλ εναλλακτική τους -η βαρβαρότητα...» 

Από την αφίσα που κυκλοφόρησε σε συνεργασία με την αυτόνομη πολιτική ομάδα ΜεΙτο Τοοίδ 
στις αρχές του Μάη. 


«Η απαγόρευση της μετανάστευσης δεν είναι μια απαγόρευση σαν αυτή του αλκοόλ ή των ναρκωτικών, 
γιατί σε ετούτη την περίπτωση εκείνο που απαγορεύεται είναι η εργατική δύναμη, αυτό το Εμπόρευμα 
των εμπορευμάτων. Αυτοί που “απαγορεύονται ” είναι εργάτες. Κι η απαγόρευσή του είναι μια βίαιη έν¬ 
ταξή τους στο καθεστώς του παράνομου. (...) Πρόκειται για συγκλονιστικό γεγονός το οποίο μάλιστα δεν 
είναι καθόλου τυχαίο, είναι η σημερινή κρατική πολ,ιτική για την μετανάστευση σε εφαρμογή ». 

Από την αφίσα που καλούσε στην εκδήλωση-παρουσίαση της μπροσούρας «Σχεδόν αόρατοι », που 
πραγματοποιήθηκε στη Θεσσαλονίκη στις 17 Απρίλη του 2010. 


«Από το γκέτο στο φιλέτο. 

Αένε ότι το πρόβλημα της Ομόνοιας είναι το «έγκλημα». Έτσι ■ όσο πιο γενικά κι αόριστα γίνεται. Για να 
μην ξεφύγει κανείς «εγκληματίας» από τον κατάλογο (μετανάστες εργάτες, εξαρτημένοι, πόρνες...). Το 
λέει το κράτος και οι μπάτσοι του, τα Μ.Μ.Ε και οι κτηματομεσίτες, οι οργανωμένοι φασίστες και οι 
«νευριασμένοι » ιδιοκτήτες, οι ηβ\ν α§β ακροδεξιοί των Επιτροπών Κατοίκων. Όλοι αυτοί που με τον 
έναν ή τον άλλο τρόπο είναι οι κερδισμένοι του παιχνιδιού». 

Από την προκήρυξη σχετικά με την ανάπλαση του ιστορικού κέντρου της Αθήνας που κυκλοφόρησε 
από τη συνέλευση Αυΐοηοιηβ &ηΐίία και μοιράστηκε στους δρόμους της Αθήνας σε 10.000 κομμάτια. 


σχεδόν... 

ΑΟΡΑΤΟΙ 


ΜΙΟΑΤΟ. >7 ΑΠΡΙΛΗ. 11:00. 

οχο ΠΟΛΥΤΕΧΝΕΙΟ 
(αρχιικκτονική) 

«Βύρωνας, Σφαίρες, Δακρυγόνα, Ξύλο, Συλλήψεις 

Ο Ν.Τοάγ πέφτει νεκρός από 9 σφαίρες μπάτσων στις 16/2 στον Βύρωνα. Τον πέρασαν για ληστή και 
τον δολοφόνησαν. Ο αρχηγός της αστυνομίας μίλησε για μεγάλη επιτυχία. Ενώ ο υπουργός τους μάς 
έκανε ξεκάθαρο πως ο πόλεμος κατά του εγκλήματος θα έχει και παράπλευρες απώλειες και αν μας 
αρέσει. Γι ’αυτό και δεν μίλησε για “λάθος”, αλλά αντ 9 αυτού, προτίμησε να μιλήσει για “πόλεμο ”. Αν 
είμαστε μια πόλη υπό πολιορκία “λογικό ”, μας λένε, δεν είναι να πεθαίνουν και άμαχοι; 
Στρατιωτικοποίηση της καθημερινότητας ονομάζεται αυτό. Ένστολοι και μη, αλλά πάντα ένοπλοι, θα 
έχουν το δικαίωμα να κάνουν ό,τι θέλουν, όπου θέλουν και κανείς δεν θα τους ζητάει το λόγο». 

Από την αφίσα που κυκλοφόρησε τον Απρίλη του 2010. 

Τις μπροσούρες «Η μεθοδολογία σκάνδαλο» (6/07), «Ελαστική 
εργασία και η περίπτωση 

των ιδιωτικών ΟΑΕΑ στην ΕλλΛδα» (11/07), «Ιδεολογία, σώμα, 
νέα ευγονική » (06/09), και «Σχεδόν αόρατοι, η παρανομοποίηση 
της εργασίας ως κρατική στρατηγική για την μετανάστευση» 

(μια έκδοση των πολιτικών ομάδων Νο λνοηιαη’δ Ιαηά, Μηδέν 
άπειρο και Σαχ 10/09), καθώς και προηγούμενα έντυπα, προκηρύ¬ 
ξεις και αφίσες θα τα βρείτε στη σελίδα 

λνν^.δ&χδχίζο.ΛνοΓφΓΟδδ.οοιτυ-Για επικοινωνία: δ&χεΙίά^ναΙιοο.μΓ. 

